title: Nõukogu rakendusmäärus (EL) nr 611/2011, 23. juuni 2011 , millega rakendatakse määrust (EL) nr 442/2011 piiravate meetmete kohta seoses olukorraga Süürias

text:
               24.6.2011

               ET

               Euroopa Liidu Teataja

               L 164/1

         NÕUKOGU RAKENDUSMÄÄRUS (EL) nr 611/2011,
   23. juuni 2011,
   millega rakendatakse määrust (EL) nr 442/2011 piiravate meetmete kohta seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 9. mai 2011. aasta määrust (EL) nr 442/2011 piiravate meetmete kohta seoses olukorraga Süürias, (1) eriti selle artikli 14 lõiget 1,
   ning arvestades järgmist:
   Süürias valitseva olukorra tõsidust arvesse võttes ja kooskõlas nõukogu 23. juuni 2011. aasta rakendusotsusega 2011/367/ÜVJP (millega rakendatakse otsust 2011/273/ÜVJP Süüria vastu suunatud piiravate meetmete kohta), (2) tuleks määruse (EL) nr 442/2011 II lisas esitatud nende isikute, üksuste ja asutuste loetellu, kelle suhtes kohaldatakse piiravaid meetmeid, kanda täiendavad isikud ja üksused,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas loetletud isikud ja üksused lisatakse määruse (EL) nr 442/2011 II lisas esitatud loetellu.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuni 2011

            Nõukogu nimel

            eesistuja

         MARTONYI J.

      (1)  ELT L 121, 10.5.2011, lk 1.

      (2)  Vt käesoleva Euroopa Liidu Teataja lk 14.

      LISA

         Artiklis 1 osutatud isikud ja üksused

      A.   Isikud

                  Nimi

                  Tuvastamisandmed
                  (sünniaeg, sünnikoht jms)

                  Põhjendus

                  Loetellu kandmise kuupäev

                  1.

                  Zoulhima CHALICHE
                  (Dhu al-Himma SHALISH)

                  Sündinud 1951. või 1946. aastal Kerdahas.

                  Presidendi kaitsemeeskonna ülem; seotud meeleavaldajate vastu suunatud vägivallaga; president Bachar Al-Assadi nõbu.

                  23.6.2011

                  2.

                  Riyad CHALICHE
                  (Riyad SHALISH)

                  Sõjaväe majutuskompleksi direktor; annab režiimile rahalist toetust; president Bachar Al-Assadi nõbu.

                  23.6.2011

                  3.

                  Brigaadikomandör Mohammad Ali JAFARI (teise nimega JA'FARI, Aziz; teise nimega JAFARI, Ali; teise nimega JAFARI, Mohammad Ali; teise nimega JA'FARI, Mohammad Ali; teise nimega JAFARI-NAJAFABADI, Mohammad Ali)

                  Sündinud 1. septembril 1957; sünnikoht Yazd, Iraan.

                  Iraani revolutsioonilise kaardiväekorpuse ülemjuhataja, on andnud Süüria režiimile varustust ja toetust, et aidata maha suruda rahulolematuseavaldusi.

                  23.6.2011

                  4.

                  Kindralmajor Qasem SOLEIMANI
                  (teise nimega Qasim SOLEIMANY)

                  Iraani revolutsioonilise kaardiväekorpuse IRGC - Qods komandör, on andnud Süüria režiimile varustust ja toetust, et aidata maha suruda rahulolematuseavaldusi.

                  23.6.2011

                  5.

                  Hossein TAEB (teise nimega TAEB, Hassan; teise nimega TAEB, Hosein; teise nimega TAEB, Hossein; teise nimega TAEB, Hussayn; teise nimega. Hojjatoleslam Hossein TA'EB)

                  sündinud 1963;
                  sünnikoht Teheran, Iraan.

                  Iraani revolutsioonilise kaardiväekorpuse luureüksuse asekomandör, on andnud Süüria režiimile varustust ja toetust, et aidata maha suruda rahulolematuseavaldusi.

                  23.6.2011

                  6.

                  Khalid QADDUR

                  Maher Al-Assadi äripartner;
                  annab režiimile rahalist toetust.

                  23.6.2011

                  7.

                  Ra'if AL-QUWATLI (teise nimega Ri'af AL-QUWATLI)

                  Maher Al-Assadi äripartner;
                  annab režiimile rahalist toetust.

                  23.6.2011

      B.   Üksused

                  Nimi

                  Tuvastamisandmed

                  Põhjendus

                  Loetellu kandmise kuupäev

                  1.

                  Bena Properties

                  Rami Makhloufi kontrolli all. annab režiimile rahalist toetust.

                  23.6.2011

                  2.

                  Al Mashreq Investment Fund (AMIF) (teise nimega Sunduq Al Mashrek Al Istithmari)

                              Po Box 108, Damaskus

                              Tel: 963 112110059 / 963112110043

                              Faks: 963 933333149

                  Rami Makhloufi kontrolli all. annab režiimile rahalist toetust.

                  23.6.2011

                  3.

                  Hamcho International
                  (teise nimega Hamsho International Group)

                              rue Bagdad, Po Box 8254, Damaskus

                              Tel: 963 112316675

                              Faks: 963 112318875

                              Veebisait: www.hamshointl.com

                              E-post: info@hamshointl.com ja hamshogroup@yahoo.com

                  Mohamed Hamcho või Hamsho kontrolli all; annab režiimile rahalist toetust.

                  23.6.2011

                  4.

                  Military Housing Establishment (teise nimega MILIHOUSE)

                  Riyad Shalishi ja kaitseministeeriumi kontrollitav ehitusfirma; annab režiimile rahalist toetust.

                  23.6.2011


title: Komisjoni rakendusmäärus (EL) nr 79/2012, 31. jaanuar 2012 , millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad

text:
               1.2.2012

               ET

               Euroopa Liidu Teataja

               L 29/13

         KOMISJONI RAKENDUSMÄÄRUS (EL) nr 79/2012,
   31. jaanuar 2012,
   millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad
   (uuesti sõnastatud)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas, (1) eriti selle artikleid 14, 32, 48, 49 ja artikli 51 lõiget 1,
   ning arvestades järgmist:

               (1)

               Selleks et parandada ja täiendada maksupettuse vastase võitluse vahendeid, on nõukogu 7. oktoobri 2003. aasta määrus (EÜ) nr 1798/2003 (halduskoostöö kohta käibemaksu valdkonnas ja määruse (EMÜ) nr 218/92 kehtetuks tunnistamise kohta) (2) uuesti sõnastatud ja kehtetuks tunnistatud määrusega (EL) nr 904/2010. Eeskirju tuleks määruses (EL) nr 904/2010 esitatud kujul kajastada määruse (EL) nr 904/2010 rakendusaktide tasandil.

               (2)

               Komisjoni 29. oktoobri 2004. aasta määrust (EÜ) nr 1925/2004, millega nähakse ette nõukogu määruse (EÜ) nr 1798/2003 (halduskoostöö kohta käibemaksu valdkonnas) teatavate sätete rakenduseeskirjad, (3) on oluliselt muudetud. Kuna pärast määruse (EL) nr 904/2010 vastuvõtmist tuleb teha täiendavaid muudatusi ning selleks, et teabe vahetamise kohta oleks ühtne eeskirjade kogum, tuleks see selguse huvides uuesti sõnastada koos komisjoni 30. novembri 2009. aasta määrusega (EÜ) nr 1174/2009, millega sätestatakse eeskirjad nõukogu määruse (EÜ) nr 1798/2003 artiklite 34a ja 37 rakendamiseks nõukogu direktiivi 2008/9/EÜ kohase käibemaksu tagastamise puhul (4).

               (3)

               Selleks et hõlbustada teabevahetust liikmesriikide vahel, tuleb määratleda ka eelneva taotluseta vahetatava teabe täpsed liigid ning teabevahetuse sagedus ja praktiline korraldus. Kui liikmesriigid kavatsevad sellisest teabevahetusest loobuda, peaksid nad teavitama sellest komisjoni vastavalt määruse (EL) nr 904/2010 artikli 14 lõikele 1.

               (4)

               Vastavalt määruse (EL) nr 904/2010 artiklile 51 toimub teabevahetus maksuhaldurite vahel võimaluse korral elektrooniliselt. Seepärast tuleb sätestada praktilised reeglid ja tehnilised üksikasjad.

               (5)

               Kindlaks tuleks määrata praktiline korraldus teabe esitamiseks seoses arvete väljastamisega, ühenduseväliste maksukohuslasi käsitleva erikorra raames kohaldatavate käibemaksumääradega ning nõukogu 12. veebruari 2008. aasta direktiivi 2008/9/EÜ (millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohuslastele, kelle asukoht ei ole tagastamisliikmesriigis, vaid teises liikmesriigis) (5) artikli 9 lõikes 2 osutatud elektroonilisel teel ja koodide abil esitatava lisateabega.

               (6)

               Tagamaks et liikmesriigid saavad tulemuslikult kasutada võimalust küsida teavet, mis on ette nähtud direktiivi 2008/9/EÜ teatavate sätetega, on vaja täpsustada asjaomased ühtlustatud koodid, mida tuleb kohaldada asjaomase teabe vahetamisel vastavalt määrusele (EL) nr 904/2010, sealhulgas vahendid, mille abil selline teabevahetus peaks toimuma.

               (7)

               Direktiivi 2008/9/EÜ artikli 9 lõikes 2 on sätestatud, et tagastamisliikmesriik võib taotlejalt nõuda lisateabe esitamist elektroonilisel teel ja vastavate koodide abil direktiivi 2008/9/EÜ artikli 9 lõikes 1 toodud iga koodi kohta sellises ulatuses, nagu selline teave on vajalik seoses mis tahes mahaarvamisõiguse piirangutega, mis tulenevad 28. novembri 2006. aasta direktiivist 2006/112/EÜ, mis käsitleb ühist käibemaksusüsteemi, (6) või asjakohase erandi rakendamisega, mille tagastamisliikmesriik on saanud kõnealuse direktiivi artiklite 395 ja 396 kohaselt.

               (8)

               Vastavalt määruse (EL) nr 904/2010 artikli 48 lõikele 2 edastavad iga tagastamisliikmesriigi pädevad ametiasutused teiste liikmesriikide pädevatele asutustele elektroonilisel teel mis tahes teabe, mis on nõutav vastavalt direktiivi 2008/9/EÜ artikli 9 lõikele 2.

               (9)

               Selleks tuleb kindlaks määrata direktiivi 2008/9/EÜ artikli 9 lõike 2 kohaselt nõutava teabe edastamise tehnilised üksikasjad. Eelkõige tuleb täpsustada kõnealuse teabe edastamiseks kasutatavad koodid. Käesoleva määruse III lisas sätestatud koodid on välja töötanud halduskoostöö alaline komitee, võttes aluseks liikmesriikidele direktiivi 2008/9/EÜ artikli 9 lõike 2 kohaldamiseks vajaliku teabe.

               (10)

               Taotlejaliikmesriigilt võidakse vastavalt direktiivi 2008/9/EÜ artiklile 11 nõuda oma äritegevuse kirjelduse esitamist ühtlustatud koodide abil. Selleks tuleb kasutada Euroopa Parlamendi ja nõukogu 20. detsembri 2006. aasta määruse (EÜ) nr 1893/2006 (millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi) (7) artikli 2 lõike 1 punktis d sätestatud tavapäraselt kasutatavaid koode.

               (11)

               Määruse (EL) nr 904/2010 artiklis 25 on märgitud, et taotluse saanud asutus teatab taotluse esitanud asutuse palvel ja kooskõlas oma asukohaliikmesriigis kehtivate sarnastest dokumentidest teatamise eeskirjadega saajale kõikidest haldusasutuste dokumentidest ja otsustest, mis käsitlevad käibemaksualaste õigusaktide kohaldamist taotleva asutuse asukohaliikmesriigi territooriumil.

               (12)

               Kui tagastamisliikmesriik palub direktiivi 2008/9/EÜ kohaldamise käigus asukohaliikmesriigil teatada taotlejale kõikidest oma dokumentidest ja otsustest, peab seda andmekaitse kaalutlusel olema võimalik teha määruse (EL) nr 904/2010 artikli 2 lõike 1 punktis q sätestatud ühise teabevõrgu (CCN) ja ühise süsteemiliidese (CSI) kaudu.

               (13)

               Sätestada tuleks rakenduseeskirjad muu hulgas määruse (EL) nr 904/2010 artikli 48 jaoks halduskoostöö korra kehtestamise ja teabevahetuse osas seoses teenuste osutamise kohta käsitlevate eeskirjadega, erikordadega ja käibemaksu tagastamise menetlusega.

               (14)

               Lisaks sellele tuleb koostada ka määruse (EL) nr 904/2010 hindamiseks vajalike statistiliste andmete loend.

               (15)

               Käesoleva määrusega ettenähtud meetmed on kooskõlas halduskoostöö alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesoleva määrusega nähakse ette määruse (EL) nr 904/2010 artiklite 14, 32, 48, 49 ja artikli 51 lõike 1 üksikasjalikud rakenduseeskirjad.
   Artikkel 2
   Eelneva taotluseta toimuva teabevahetuse kategooriad
   Kooskõlas määruse (EL) nr 904/2010 artikliga 13 rakendatakse automaatset teabevahetust järgmiste teabekategooriate suhtes:

               1)

               teave käibemaksukohustuslaste kohta, kes ei tegutse antud riigi territooriumil;

               2)

               teave uute transpordivahendite kohta.

         Artikkel 3
   Eelneva taotluseta toimuva teabevahetuse alamkategooriad
   1.   Ettevõtjate kohta, kes ei tegutse antud riigis, vahetatakse automaatselt järgmist teavet:

               a)

               teave käibemaksukohustuslasena registreerimise numbrite eraldamise kohta teises liikmesriigis tegutsevatele maksukohustuslastele;

               b)

               teave käibemaksu tagastamise kohta neile maksukohustuslastele, kes ei tegutse tagastamisliikmesriigis, vaid asuvad teises liikmesriigis vastavalt direktiivile 2008/9/EÜ.

         2.   Uute transpordivahendite kohta vahetatakse automaatselt järgmist teavet:

               a)

               teave direktiivi 2006/112/EÜ artikli 9 lõike 2 kohaselt maksukohustuslaseks peetavate ja käibemaksukohustuslasena registreeritud isikute poolt kõnealuse direktiivi artikli 2 lõike 2 punktides a ja b osutatud uute veovahendite sellise tarnimise kohta, mille suhtes kohaldatakse kõnealuse direktiivi artikli 138 lõike 2 punkti a kohast maksuvabastust;

               b)

               teave muude kui punktis a osutatud käibemaksukohustuslasena registreeritud maksukohustuslaste direktiivi 2006/112/EÜ artikli 2 lõike 2 punktides a ja b määratletud uute laevade ja õhusõidukite selliste tarnete kohta, mis on suunatud käibemaksukohustuslasena registreerimata isikutele ja mille suhtes kohaldatakse kõnealuse direktiivi artikli 138 lõike 2 punkti a kohast maksuvabastust;

               c)

               teave muude kui punktis a osutatud käibemaksukohustuslasena registreeritud maksukohustuslaste direktiivi 2006/112/EÜ artikli 2 lõike 2 punktides a ja b määratletud uute maismaa mootorsõidukite tarnete kohta, mis on suunatud käibemaksukohustuslasena registreerimata isikutele ja mille suhtes kohaldatakse kõnealuse direktiivi artikli 138 lõike 2 punkti a kohast maksuvabastust.

         Artikkel 4
   Teatamine ilma eelneva taotluseta toimuvas teabevahetuses osalemisest loobumisest
   Vastavalt määruse (EL) nr 904/2010 artikli 14 lõike 1 teisele lõigule teatab iga liikmesriik hiljemalt 20. maiks 2012 komisjonile kirjalikult, kas ta kavatseb loobuda osalemisestkäesoleva määruse artiklites 2 ja 3 osutatud ühte või enamasse kategooriasse või alamkategooriasse kuuluva teabe automaatses vahetamises. Komisjon edastab teistele liikmesriikidele teabe kategooriate kohta, milles liikmesriik on osale.
   Artikkel 5
   Teabevahetuse sagedus
   Kui kasutatakse automaatset teabevahetuse süsteemi, esitatakse vastavalt artiklites 2 ja 3 osutatud kategooriatesse ja alamkategooriatesse kuuluv teave kohe pärast selle saamist ning igal juhul hiljemalt teabe saamise kvartalile järgneva kolme kuu jooksul.
   Artikkel 6
   Teabe edastamine
   1.   Määruse (EL) nr 904/2010 kohaselt esitatud andmed edastatakse võimaluse korral ainult elektrooniliselt CCN/CSI võrgu kaudu, kuid erandid tehakse järgmistel juhtudel:

               a)

               määruse (EL) nr 904/2010 artiklis 25 osutatud teatamistaotlus ja juriidiline dokument või otsus, millest teatamist taotletakse;

               b)

               määruse (EL) nr 904/2010 artikli 9 kohaselt esitatud originaaldokumendid.

         2.   Liikmesriikide pädevad asutused võivad kokku leppida, et edastavad lõike 1 punktides a ja b osutatud teabe elektrooniliselt.
   Artikkel 7
   Maksukohustuslastele esitatav teave
   1.   Liikmesriigid esitavad käesoleva määruse I lisas loetletud arvete esitamise üksikasjad vastavalt määruse (EL) nr 904/2010 artiklile 32 komisjoni loodud veebiportaali kaudu.
   2.   Komisjon teeb lõikes 1 osutatud veebiportaali kättesaadavaks neile liikmesriikidele, kes otsustavad avaldada järgmise täiendava teabe:

               a)

               teave II lisas loetletud arvete säilitamise kohta;

               b)

               elektroonilisel teel ja vastavate koodide abil esitatav lisateave, mis on liikmesriikidelt nõutud vastavalt direktiivi 2008/9/EÜ artikli 9 lõikele 2;

               c)

               kuni 31. detsembrini 2014 – määruse (EL) nr 904/2010 artikli 42 teises lõigus osutatud tavamaksumäär;

               d)

               alates 1. jaanuarist 2015 – maksumäär, mida kohaldatakse määruse (EL) nr 904/2010 artikli 47 teises lõigus osutatud telekommunikatsiooni-, ringhäälingu- ja elektrooniliselt osutatavate teenuste suhtes.

         Artikkel 8
   Käibemaksu tagastamise raames vahetatav teave
   Kui tagastamisliikmesriik teatab teistele liikmesriikidele, et ta vajab direktiivi 2008/9/EÜ artikli 9 lõikes 2 sätestatud lisateabe esitamist elektroonilisel teel, kasutatakse kõnealuse teabe edastamiseks käesoleva määruse III lisas loetletud koode.
   Artikkel 9
   Käibemaksu tagastamise raames edastatav äritegevuse kirjeldus
   Kui tagastamisliikmesriik vajab direktiivi 2008/9/EÜ artiklis 11 sätestatud taotleja äritegevuse kirjelduse esitamist, edastatakse kõnealune teave määruse (EÜ) nr 1893/2006 artikli 2 lõike 1 punktis d sätestatud NACE Rev. 2 koodide neljandal tasemel.
   Artikkel 10
   Teavitamine käibemaksu tagastamisega seotud dokumentidest ja otsustest
   Kui tagastamisliikmesriik palub adressaadi asukohaliikmesriigil teavitada adressaati direktiivi 2008/9/EÜ kohase tagastamisega seotud dokumentidest ja otsustest, võib kõnealuse teabetaotluse edastada määruse (EL) nr 904/2010 artikli 2 lõike 1 punktis q sätestatud ühise teabevõrgu (CCN) ja ühise süsteemiliidese (CSI) kaudu.
   Artikkel 11
   Statistilised andmed
   Käesoleva määruse IV lisas on esitatud määruse (EL) nr 904/2010 artikli 49 lõikes 3 osutatud statistiliste andmete loetelu.
   Iga liikmesriik edastab esimeses lõigus osutatud statistilised andmed komisjonile elektrooniliselt enne iga aasta 30. aprilli, kasutades IV lisas esitatud näidist.
   Artikkel 12
   Teavitamine siseriiklikest õigusnormidest
   Liikmesriigid edastavad komisjonile käesoleva määrusega reguleeritavas valdkonnas nende poolt vastuvõetavate siseriiklike õigus- ja haldusnormide teksti.
   Komisjon edastab selle teabe teistele liikmesriikidele.
   Artikkel 13
   Kehtetuks tunnistamine
   Määrused (EÜ) nr 1925/2004 ja 1174/2009 tunnistatakse kehtetuks.
   Viiteid kehtetuks tunnistatud määrustele käsitatakse viidetena käesolevale määrusele ning loetakse vastavalt VI lisas esitatud vastavustabelile.
   Artikkel 14
   Jõustumine
   Käesolev määrus jõustub kahekümnendal päeval pärast Euroopa Liidu Teatajas avaldamist.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. jaanuar 2012

            Komisjoni nimel

            president

         José Manuel BARROSO

      (1)  ELT L 268, 12.10.2010, lk 1.

      (2)  ELT L 264, 15.10.2003, lk 1.

      (3)  ELT L 331, 5.11.2004, lk 13.

      (4)  ELT L 314, 1.12.2009, lk 50.

      (5)  ELT L 44, 20.2.2008, lk 23.

      (6)  ELT L 347, 11.12.2006, lk 1.

      (7)  ELT L 393, 30.12.2006, lk 1.

      I LISA

         Üksikasjad arvete väljastamise kohta kooskõlas määruse (EL) nr 904/2010 artikliga 32

      1.   Arvete väljastamine

      Direktiivi 2006/112/EÜ artikli 221 lõige 1 – võimalus nõuda arvete väljastamist

                  Q1.

                  Milliste muude asjaolude korral arveid nõutakse?

                  Q2.

                  Kui arveid nõutakse, kas need on lihtsustatud arved või täielikud arved?

            Direktiivi 2006/112/EÜ artikli 221 lõige 2 – maksust vabastatud finants- ja kindlustusteenused

                  Q3.

                  Kas arvet nõutakse maksust vabastatud finants- ja kindlustusteenuste puhul?

                  Q4.

                  Kui jah, kas nõutakse lihtsustatud või täielikku arvet?

            Direktiivi 2006/112/EÜ artikli 221 lõige 3 – võimalus mitte nõuda arvet maksust vabastatud kaubatarnete või teenuste osutamise eest

                  Q5.

                  Kas on maksust vabastatud kaubatarneid või teenuseid, mille korral arvet ei nõuta ja millised need on?

            2.   Arve väljastamise aeg

      Direktiivi 2006/112/EÜ artikkel 222 – võimalus kehtestada tähtaegu arvete väljastamiseks

                  Q6.

                  Kas on kehtestatud tähtaeg muude kui selliste arvete väljastamise suhtes, mis on seotud ühendusesiseste tarnete ja teenuste osutamisega või pöördmaksustatavate teenuste piiriülese osutamisega?

                  Q7.

                  Kui jah, siis mis ajaks peab arve olema väljastatud?

            3.   Koondarved

      Direktiivi 2006/112/EÜ artikkel 223 – ajavahemik koondarvete väljastamiseks

                  Q8.

                  Kas koondarveid saab väljastada kaubatarnete ja teenuste osutamise eest, millelt tasumisele kuuluv käibemaks muutub sissenõutavaks ühest kalendrikuust pikema ajavahemiku jooksul? Siia alla ei kuulu ühendusesisesed tarned ja teenuste osutamine ning piiriülesed teenuste osutamine, mille suhtes kohaldatakse pöördmaksustamist.

                  Q9.

                  Kui jah, siis kui pikk on see ajavahemik?

            4.   Endale koostatud arved

      Direktiivi 2006/112/EÜ artikkel 224 – võimalus väljastada endale koostatud arveid maksukohustuslase nimel ja eest

                  Q10.

                  Kas kehtib nõue, et endale koostatud arved tuleb väljastada kaupu tarniva ja teenuseid osutava maksukohustuslase nimel ja eest?

            5.   Arvete tellimine allhankena väljaspool EL-i asuvalt kolmandalt isikult

      Direktiivi 2006/112/EÜ artikkel 225 – võimalus kehtestada tingimused väljaspool ELi asuvate kolmandate isikute suhtes, kes väljastavad arveid ELi tarnijate ja teenuste osutajate nimel

                  Q11.

                  Kas on kehtestatud mis tahes tingimusi seoses arvete tellimisega allhankena väljaspool ELi asutatud kolmandatelt isikutelt?

                  Q12.

                  Kui jah, siis millised tingimused on kehtestatud?

            6.   Arvete sisu

      Direktiivi 2006/112/EÜ artikkel 227 – nõue esitada kliendi käibemaksukohustuslasena registreerimise number

                  Q13.

                  Kas käibemaksukohustuslasena registreerimise numbrit nõutakse arvel ka muudel juhtudel kui ühendusesised kaubatarned või pöördmaksustatavad kaubatarned ja osutatavad teenused?

                  Q14.

                  Kui jah, siis millistel juhtudel nõutakse arvel kliendi käibemaksukohustuslasena registreerimise numbrit?

            Direktiivi 2006/112/EÜ artikkel 230 – valuuta käibemaksuga arvel

                  Q15.

                  Kas teatamist nõutakse, kui käibemaksu summa on konverteeritud Euroopa Keskpanga vahetuskurssi kasutades riigi omavääringusse?

            Direktiivi 2006/112/EÜartikkel 239 – maksuviitenumbri kasutamine

                  Q16.

                  Kas väljastatakse käibemaksukohustuslasena registreerimise number juhul, kui tarnija, teenuste osutaja või klient ei soeta kaupu ühendusesiseselt, teosta kaugmüüki ega ühendusesiseseid kaubatarneid ja teenuste osutamist?

            Direktiivi 2006/112/EÜ artikkel 240 – käibemaksukohustuslasena registreerimise numbri ja maksuviitenumbri kasutamine

                  Q17.

                  Juhul kui väljastatakse nii käibemaksukohustuslasena registreerimise number kui ka maksuviitenumber, siis millistel juhtudel nõutakse ühe või mõlema esitamist arvel?

            7.   Paberarved ja elektroonilised arved

      Direktiivi 2006/112/EÜ artikkel 235 – väljaspool ELi väljastatud elektroonilised arved

                  Q18.

                  Kas kolmandate riikide poolt väljastatud elektrooniliste arvete suhtes on kehtestatud mis tahes tingimusi?

                  Q19.

                  Kui jah, siis millised on need tingimused?

            8.   Lihtsustatud arved

      Nõukogu direktiivi 2006/112/EÜ artikkel 238 – lihtsustatud arvete kasutamine

                  Q20.

                  Millistel asjaoludel on lubatud kasutada lihtsustatud arveid?

            Direktiivi 2006/112/EÜ artikkel 226b – lihtsustatud arvel nõutud üksikasjad

                  Q21.

                  Milliste üksikasjade esitamist nõutakse lihtsustatud arvete puhul?

      II LISA

         Arvete säilitamist käsitlev teave, mida liikmesriigid võivad anda veebiportaali kaudu

      Direktiivi 2006/112/EÜ artikkel 245 – arvete säilitamiskoht

                  Q1.

                  Kas teavitamist arvete säilitamiskohast nõutakse, kui säilitamiskoht asub väljaspool liikmesriiki?

                  Q2.

                  Kui jah, siis kuidas tuleb sellest teavitada?

                  Q3.

                  Kas paberarveid saab säilitada väljaspool liikmesriiki?

            Direktiivi 2006/112/EÜ artikli 247 lõige 1 – arvete säilitamise periood

                  Q4.

                  Millised on arvete säilitamise tähtajad?

            Direktiivi 2006/112/EÜ artikli 247 lõige 2 – arvete säilitamise vorm

                  Q5.

                  Kas paberarveid võib säilitada elektrooniliselt?

                  Q6.

                  Kas elektroonilisi arveid võib säilitada paberkandjal?

                  Q7.

                  Kas tuleb säilitada andmed, mis tagavad elektrooniliselt säilitatud arvete päritolu õigsuse ja sisu terviklikkuse juhul, kui on kasutatud e-allkirju või elektroonilist teabevahetust?

            Direktiivi 2006/112/EÜ artikli 247 lõige 3 – arvete säilitamine kolmandas riigis

                  Q8.

                  Kas arveid saab säilitada kolmandas riigis?

                  Q9.

                  Kui jah, kas sellega seoses on kehtestatud mingeid tingimusi?

      III LISA

         Koodid määruse (EL) nr 904/2010 artikli 48 lõike 2 kohaseks teabeedastuseks

                     Kood 1.   Kütus

                              1.1.

                              Kütus transpordivahenditele, mille mass on üle 3 500 kg ja millega ei veeta sõidu eest maksvaid reisijaid

                              1.1.1.

                              Bensiin

                              1.1.2.

                              Diisel

                              1.1.3.

                              Vedelgaas

                              1.1.4.

                              Maagaas

                              1.1.5.

                              Biokütus

                              1.2.

                              Kütus transpordivahenditele, mille mass on kuni 3 500 kg ja millega ei veeta sõidu eest maksvaid reisijaid

                              1.2.1.

                              Bensiin

                              1.2.2.

                              Diisel

                              1.2.3.

                              Vedelgaas

                              1.2.4.

                              Maagaas

                              1.2.5.

                              Biokütus

                              1.2.6.

                              Sõiduauto (PKW)

                              1.2.7.

                              Veoauto (LKW)

                              1.3.

                              Kütus transpordivahenditele, millega veetakse sõidu eest maksvaid reisijaid

                              1.3.1.

                              Bensiin

                              1.3.2.

                              Diisel

                              1.3.3.

                              Vedelgaas

                              1.3.4.

                              Maagaas

                              1.3.5.

                              Biokütus

                              1.4.

                              Katsesõidukite puhul kasutatav erikütus

                              1.5.

                              Naftasaadused, mida kasutatakse transpordivahendite või mootorite määrdesüsteemides

                              1.6.

                              Edasimüügiks ostetud kütus

                              1.7.

                              Kütus transpordivahenditele, mida kasutatakse kaubaveoks

                              1.8.

                              Kütus sõiduautodele ja mitmeotstarbelistele autodele

                              1.8.1.

                              Üksnes äriliseks kasutamiseks

                              1.8.2.

                              Kasutatakse osaliselt professionaalse reisijateveo, sõiduõpetuse ja rendisõidukite puhul

                              1.8.3.

                              Kasutatakse osaliselt muudel kui punktis 1.8.2 nimetatud eesmärkidel

                              1.9.

                              Kütus mootorratastele, haagiselamutele ja lõbusõiduks või sportimiseks mõeldud veesõidukitele ning õhusõidukitele, mille mass on alla 1 550 kg

                              1.9.1.

                              Kasutatakse professionaalse reisijateveo, sõiduõpetuse ja rendisõidukite puhul

                              1.9.2.

                              Äriliseks kasutamiseks

                              1.10.

                              Kütus masinatele ja põllumajanduses kasutatavatele traktoritele

                              1.10.1.

                              Bensiin

                              1.10.2.

                              Diisel

                              1.10.3.

                              Vedelgaas

                              1.10.4.

                              Maagaas

                              1.10.5.

                              Biokütus

                              1.11.

                              Kütus reisijateveoks kasutatavatele transpordivahenditele, milles on vähem kui 9 kohta, või rendiautodele

                              1.11.1.

                              Bensiin

                              1.11.2.

                              Diisel

                              1.11.3.

                              Vedelgaas

                              1.11.4.

                              Maagaas

                              1.11.5.

                              Biokütus

                              1.12.

                              Kütus reisijateveoks kasutatavatele transpordivahenditele, mida ei ole nimetatud punktides 1.8 ja 1.9

                              1.13.

                              Kütus transpordivahenditele, mille puhul mahaarvamisõigusele piiranguid kehtestatud ei ole

                              1.14.

                              Kütus transpordivahenditele, mille puhul mahaarvamisõigusele on kehtestatud piirang

                     Kood 2.   Transpordivahendite rentimine

                              2.1.

                              Selliste transpordivahendite rentimine, mille mass on üle 3 500 kg ja millega ei veeta sõidu eest maksvaid reisijaid

                              2.2.

                              Selliste transpordivahendite rentimine, mille mass on kuni 3 500 kg ja millega ei veeta sõidu eest maksvaid reisijaid

                              2.2.1.

                              Katkematult ajavahemikuks üle kuue kuu

                              2.2.2.

                              Katkematult ajavahemikuks kuni kuus kuud

                              2.2.3.

                              Sõiduauto (PKW)

                              2.2.4.

                              Veoauto (LKW)

                              2.3.

                              Selliste transpordivahendite rentimine, millega veetakse sõidu eest maksvaid reisijaid

                              2.3.1.

                              Katkematult ajavahemikuks üle kuue kuu

                              2.3.2.

                              Katkematult ajavahemikuks kuni kuus kuud

                              2.4.

                              Selliste transpordivahendite rentimine, mida kasutatakse kaubaveoks

                              2.5.

                              Sõiduautode ja mitmeotstarbelistele autode rentimine

                              2.5.1.

                              Üksnes äriliseks kasutamiseks

                              2.5.2.

                              Kasutatakse osaliselt professionaalse reisijateveo või sõiduõpetuse puhul

                              2.5.3.

                              Kasutatakse osaliselt muudel kui punktis 2.5.2 nimetatud eesmärkidel

                              2.6.

                              Mootorrataste, haagiselamute ja lõbusõiduks või sportimiseks mõeldud veesõidukite ning selliste õhusõidukite rentimine, mille mass on alla 1 550 kg

                              2.6.1.

                              Kasutatakse professionaalse reisijateveo või sõiduõpetuse puhul

                              2.6.2.

                              Kasutatakse muudel ärilistel eesmärkidel

                              2.7.

                              M1-kategooria sõiduautode rentimine

                              2.8.

                              Reisijateveoks kasutatavate rohkem kui 9 kohaga transpordivahendite rentimine

                              2.9.

                              Reisijateveoks kasutatavate vähem kui 9 kohaga transpordivahendite rentimine

                              2.9.1.

                              Kasutatakse äritegevuses

                              2.9.2.

                              Kasutatakse muus kui äritegevuses

                              2.10.

                              Selliste transpordivahendite rentimine, mille puhul mahaarvamisõigusele piiranguid kehtestatud ei ole

                              2.11.

                              Selliste transpordivahendite rentimine, mille puhul mahaarvamisõigusele on kehtestatud piirangud

                              2.12.

                              Punktides 2.5 ja 2.6 nimetamata transpordivahendite rentimine

                     Kood 3.   Transpordivahenditega seotud kulud (muud kui koodide 1 ja 2 all nimetatud kaubad ja teenused)

                              3.1.

                              Selliste transpordivahenditega seotud kulud, mille mass on üle 3 500 kg ja millega ei veeta sõidu eest maksvaid reisijaid

                              3.1.1.

                              Selliste transpordivahendite ost, mille mass on üle 3 500 kg ja millega ei veeta sõidu eest maksvaid reisijaid

                              3.1.2.

                              Selliste transpordivahendite hooldus, mille mass on üle 3 500 kg ja millega ei veeta sõidu eest maksvaid reisijaid

                              3.1.3.

                              Lisaseadmete ost ja paigaldamine sellistele transpordivahenditele, mille mass on üle 3 500 kg ja millega ei veeta sõidu eest maksvaid reisijaid

                              3.1.4.

                              Selliste transpordivahendite garaažis hoidmine või parkimine, mille mass on üle 3 500 kg ja millega ei veeta sõidu eest maksvaid reisijaid

                              3.1.5.

                              Muud selliste transpordivahenditega seotud kulud, mille mass on üle 3 500 kg ja millega ei veeta sõidu eest maksvaid reisijaid

                              3.2.

                              Selliste transpordivahenditega seotud kulud, mille mass on kuni 3 500 kg ja millega ei veeta sõidu eest maksvaid reisijaid

                              3.2.1.

                              Selliste transpordivahendite ost, mille mass on kuni 3 500 kg ja millega ei veeta sõidu eest maksvaid reisijaid

                              3.2.2.

                              Selliste transpordivahendite hooldus, mille mass on kuni 3 500 kg ja millega ei veeta sõidu eest maksvaid reisijaid

                              3.2.3.

                              Lisaseadmete ost ja paigaldamine sellistele transpordivahenditele, mille mass on kuni 3 500 kg ja millega ei veeta sõidu eest maksvaid reisijaid

                              3.2.4.

                              Selliste transpordivahendite garaažis hoidmine või parkimine, mille mass on kuni 3 500 kg ja millega ei veeta sõidu eest maksvaid reisijaid

                              3.2.5.

                              Muud selliste transpordivahenditega seotud kulud, mille mass on kuni 3 500 kg ja millega ei veeta sõidu eest maksvaid reisijaid

                              3.2.6.

                              Sõiduauto (PKW)

                              3.2.7.

                              Veoauto (LKW)

                              3.3.

                              Selliste transpordivahenditega seotud kulud, millega veetakse sõidu eest maksvaid reisijaid

                              3.3.1.

                              Selliste transpordivahendite ost, millega veetakse sõidu eest maksvaid reisijaid

                              3.3.2.

                              Selliste transpordivahendite hooldus, millega veetakse sõidu eest maksvaid reisijaid

                              3.3.3.

                              Lisaseadmete ost ja paigaldamine sellistele transpordivahenditele, millega veetakse sõidu eest maksvaid reisijaid

                              3.3.4.

                              Selliste transpordivahendite garaažis hoidmine või parkimine, millega veetakse sõidu eest maksvaid reisijaid

                              3.3.5.

                              Muud selliste transpordivahenditega seotud kulud, millega veetakse sõidu eest maksvaid reisijaid

                              3.4.

                              Kaubaveoks kasutatavate transpordivahenditega seotud kulud

                              3.4.1.

                              Kaubaveoks kasutatavate transpordivahendite ost

                              3.4.2.

                              Kaubaveoks kasutatavate transpordivahendite hooldus

                              3.4.3.

                              Kaubaveoks kasutatavate transpordivahendite garaažis hoidmine või parkimine

                              3.4.4.

                              Kaubaveoks kasutatavate transpordivahenditega seotud kulud, mida ei ole nimetatud punktides 3.4.1, 3.4.2 ja 3.4.3

                              3.5.

                              Sõiduautode ja mitmeotstarbelistele autode hooldus

                              3.5.1.

                              Üksnes äriliseks kasutamiseks

                              3.5.2.

                              Kasutatakse osaliselt professionaalse reisijateveo, sõiduõpetuse ja rendisõidukite puhul

                              3.5.3.

                              Kasutatakse osaliselt muudel kui punktis 3.5.2 nimetatud ärilistel eesmärkidel

                              3.6.

                              Mootorrataste, haagiselamute ja lõbusõiduks või sportimiseks mõeldud veesõidukite ning selliste õhusõidukite hooldus, mille mass on üle 1 550 kg

                              3.6.1.

                              Kasutatakse professionaalse reisijateveo, sõiduõpetuse ja rendisõidukite puhul

                              3.6.2.

                              Kasutatakse muudel ärilistel eesmärkidel

                              3.7.

                              Muud kui sõiduautode ja mitmeotstarbelistele autode hoolduse, garaažis hoidmise ja parkimisega seotud kulud

                              3.7.1.

                              Üksnes äriliseks kasutamiseks

                              3.7.2.

                              Kasutatakse osaliselt professionaalse reisijateveo, sõiduõpetuse ja rendisõidukite puhul

                              3.7.3.

                              Kasutatakse osaliselt muudel kui punktis 3.7.2 nimetatud eesmärkidel

                              3.8.

                              Muud kui mootorrataste, haagiselamute ja lõbusõiduks või sportimiseks mõeldud veesõidukite ning selliste õhusõidukite, mille mass on üle 1 550 kg, hoolduse, garaažis hoidmise või parkimisega seotud kulud

                              3.8.1.

                              Kasutatakse professionaalse reisijateveo, sõiduõpetuse ja rendisõidukite puhul

                              3.8.2.

                              Kasutatakse muudel ärilistel eesmärkidel

                              3.9.

                              M1-kategooria sõiduautode ost

                              3.10.

                              Lisaseadmete ost M1-kategooria sõiduautodele, sealhulgas nende kooste ja paigaldamine

                              3.11.

                              Reisijateveoks kasutatavate rohkem kui 9 kohaga transpordivahendite või kaubaveoks kasutatavate transpordivahenditega seotud kulud

                              3.12.

                              Reisijateveoks äritegevuses kasutatavate vähem kui 9 kohaga transpordivahenditega seotud kulud

                              3.13.

                              Selliste transpordivahenditega seotud kulud, mille puhul mahaarvamisõigusele piiranguid kehtestatud ei ole

                              3.14.

                              Selliste transpordivahenditega seotud kulud, mille puhul mahaarvamisõigusele on kehtestatud piirang

                              3.15.

                              Muude transpordivahendite kui sõiduautode ja mitmeotstarbeliste autode, mootorrataste, haagiselamute ja lõbusõiduks või sportimiseks mõeldud veesõidukite ning selliste õhusõidukite, mille mass on üle 1 550 kg, hooldus

                              3.16.

                              Reisijateveoks kasutatavate transpordivahendite garaažis hoidmine või parkimine

                              3.17.

                              Muude transpordivahendite kui sõiduautode ja mitmeotstarbeliste autode, mootorrataste, haagiselamute ja lõbusõiduks või sportimiseks mõeldud veesõidukite ning selliste õhusõidukite, mille mass on üle 1 550 kg, muu kui hoolduse, garaažis hoidmise või parkimisega seotud kulud

                     Kood 4.   Teemaksud ja liiklustasu

                              4.1.

                              Selliste transpordivahendite teemaksud, mille mass on üle 3 500 kg ja millega ei veeta sõidu eest maksvaid reisijaid

                              4.2.

                              Selliste transpordivahendite teemaksud, mille mass on kuni 3 500 kg ja millega ei veeta sõidu eest maksvaid reisijaid

                              4.2.1.

                              Sõiduauto (PKW)

                              4.2.2.

                              Veoauto (LKW)

                              4.3.

                              Selliste transpordivahendite teemaksud, millega veetakse sõidu eest maksvaid reisijaid

                              4.4.

                              Kõigi Suure-Belti silda (Great Belt Bridge) ületavate transpordivahendite teemaksud

                              4.5.

                              Kõigi Öresundi silda ületavate transpordivahendite teemaksud

                              4.6.

                              Sõidu eest maksvaid reisijaid vedavate rohkem kui 9 kohaga transpordivahendite teemaksud

                              4.7.

                              Sõidu eest maksvaid reisijaid vedavate vähem kui 9 kohaga transpordivahendite teemaksud

                              4.8.

                              Selliste transpordivahendite teemaksud, mida kasutatakse seoses konverentside, messide, näituste ja kongressidega

                              4.8.1.

                              Ürituse korraldaja puhul

                              4.8.2.

                              Üritusel osaleja puhul, kui kulude arve esitab korraldaja ise

                     Kood 5.   Sõidukulud, nt takso, ühistransport

                              5.1.

                              Maksukohuslase või maksukohuslase töövõtja puhul

                              5.2.

                              Kellegi muu kui maksukohuslase või maksukohuslase töövõtja puhul

                              5.3.

                              Maksukohuslase või maksukohuslase töövõtja puhul seoses konverentside, messide, näituste ja kongressidega

                              5.3.1.

                              Ürituse korraldaja puhul

                              5.3.2.

                              Üritusel osaleja puhul, kui kulude arve esitab korraldaja ise

                     Kood 6.   Majutus

                              6.1.

                              Eluaseme- ja majutuskulud kellegi muu kui maksukohuslase või maksukohuslase töövõtja puhul

                              6.2.

                              Eluaseme- ja majutuskulud maksukohuslase või maksukohuslase töövõtja puhul

                              6.3.

                              Eluaseme- ja majutuskulud maksukohuslase või maksukohuslase töövõtja puhul, kes osaleb oma ärivaldkonnaga seotud konverentsidel

                              6.4.

                              Eluaseme- ja majutuskulud maksukohuslase või maksukohuslase töövõtja puhul seoses konverentside, messide, näituste ja kongressidega

                              6.4.1.

                              Ürituse korraldaja puhul

                              6.4.2.

                              Üritusel osaleja puhul, kui kulude arve esitab korraldaja ise

                              6.5.

                              Eluaseme- ja majutuskulud kaupade või teenuste tarne eest vastutava maksukohuslase või maksukohuslase töövõtja puhul

                              6.6.

                              Eluaseme- ja majutuskulud edasiste tarnetega seoses

                              6.7.

                              Muud kui punktides 6.5 ja 6.6 nimetatud eluasemekulud

                     Kood 7.   Söök, jook ja restoraniteenused

                              7.1.

                              Söök ja jook, mida pakuvad hotellid, baarid, restoranid ja pansionaadid, sealhulgas hommikusöök

                              7.1.1.

                              Maksukohuslase või maksukohuslase töövõtja puhul

                              7.1.2.

                              Kellegi muu kui maksukohuslase või maksukohuslase töövõtja puhul

                              7.2.

                              Söök ja jook, mida pakutakse seoses konverentside, messide, näituste ja kongressidega

                              7.2.1.

                              Ürituse korraldaja puhul

                              7.2.2.

                              Üritusel osaleja puhul, kui kulude arve esitab korraldaja ise

                              7.3.

                              Söök ja jook kaupade või teenuste tarne eest vastutava maksukohuslase töövõtja puhul

                              7.4.

                              Edasiseks tarneks ostetavad restoraniteenused

                              7.5

                              Muu kui punktides 7.2, 7.3 ja 7.4 nimetatud söök, jook ja restoraniteenused

                     Kood 8.   Messide ja näituste sissepääsutasud

                              8.1.

                              Maksukohuslase või maksukohuslase töövõtja puhul

                              8.2.

                              Kellegi muu kui maksukohuslase või maksukohuslase töövõtja puhul

                     Kood 9.   Kulud luksuskaupadele, lõbustustele ja meelelahutusele

                              9.1.

                              Alkoholi ost

                              9.2.

                              Tubakatoodete ost

                              9.3.

                              Vastuvõttude ja meelelahutusega seotud kulud

                              9.3.1.

                              Reklaami eesmärgil

                              9.3.2.

                              Mitte reklaami eesmärgil

                              9.4.

                              Lõbusõidulaevade hoolduskulud

                              9.5.

                              Kunstiteoste, kollektsiooni- ja antiikesemetega seotud kulud

                              9.6.

                              Luksuskaupade, lõbustuste ja meelelahutuse reklaamiga seotud kulud

                              9.7.

                              Muud kui punktides 9.1, 9.2 ja 9.3 nimetatud luksuskaupade, lõbustuste ja meelelahutusega seotud kulud

                     Kood 10.   Muu

                              10.1.

                              Tööriistad

                              10.2.

                              Garantiiajal tehtavad parandustööd

                              10.3.

                              Hariduse andmisega seotud teenused

                              10.4.

                              Materiaalse varaga seotud tööd

                              10.4.1.

                              Kinnisvaraga seotud tööd

                              10.4.2.

                              Elamuna kasutatava kinnisvaraga seotud tööd

                              10.4.3.

                              Muu kui koodi 3 all nimetatud vallasvaraga seotud töö

                              10.5.

                              Vara ost või rentimine

                              10.5.1.

                              Kinnisvara ost või rentimine

                              10.5.2.

                              Elamuna või puhkuseks või vaba aja veetmiseks kasutatava kinnisvara ost või rentimine

                              10.5.3.

                              Elamuna või puhkuseks või vaba aja veetmiseks kasutatava kinnisvaraga seotud või selles kasutatava vallasvara ost või rentimine

                              10.5.4.

                              Muu kui kood 2 all nimetatud vallasvara ost või rentimine

                              10.6.

                              Vee-, gaasi- ja elektrivarustus jaotusvõrkude kaudu

                              10.7.

                              Väikese väärtusega kingid

                              10.8.

                              Kontorikulud

                              10.9.

                              Osalemine messidel ja seminaridel, hariduse omandamises või koolituses

                              10.9.1.

                              Messid

                              10.9.2.

                              Seminarid

                              10.9.3.

                              Haridus

                              10.9.4.

                              Koolitus

                              10.10.

                              Kindla maksumäära lisand kariloomade ja põllumajandussaaduste puhul

                              10.11.

                              Kulud, mis on seotud postiveoga kolmandatesse riikidesse

                              10.12.

                              Faksi- ja telefonikulud, mis on seotud majutusega

                              10.13.

                              Reisi korraldaja poolt reisija huvides ostetud kaubad ja teenused

                              10.14.

                              Muud kui punktis 1.6 nimetatud edasimüügiks ostetud kaubad

                              10.15.

                              Muud kui punktides 6.6 ja 7.4 nimetatud edasimüügiks ostetud teenused

                              10.16.

                              Materiaalse varaga seotud tööd

                              10.16.1.

                              Elamuna või puhkuseks või vaba aja veetmiseks kasutatava kinnisvaraga seotud tööd

                              10.16.2.

                              Muu kui punktis 10.16.1 nimetatud kinnisvaraga seotud tööd

                              10.16.3.

                              Punktis 10.16.1 nimetatud kinnisvaraga seotud või selles kasutatava vallasvaraga seotud tööd

                              10.16.4.

                              Muu kui punktis 10.16.3 nimetatud vallasvaraga seotud tööd

                              10.17.

                              Materiaalse varaga seotud kulud

                              10.17.1.

                              Elamuna või puhkuseks või vaba aja veetmiseks kasutatava kinnisvaraga seotud kulud

                              10.17.2.

                              Muu kui punktis 10.17.1 nimetatud kinnisvaraga seotud kulud

      IV LISA

         Tüüpdokument, millega liikmesriigid edastavad komisjonile määruse (EL) nr 904/2010 artikli 49 lõikes 3 osutatud statistilisi andmeid

         Liikmesriik:

         Aasta:

         A osa.   Statistilised andmed liikmesriikide lõikes

                  Artiklid 7–12

                  Artikkel 15

                  Artikkel 16

                  Artikkel 25

                  Lahter

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Taotlused saadud teabe kohta

                  Taotlused saadetud teabe kohta

                  Hilinenud ja veel saamata vastused

                  Ühe kuu jooksul saadud vastused

                  Artikli 12 kohaselt saadud teatised

                  Saadud omaalgatuslikult saadetud teave

                  Omaalgatuslikult saadetud teave

                  Sissetulevad taotlused tagasiside saamiseks

                  Saadetud tagasiside

                  Saadetud taotlused tagasiside saamiseks

                  Saadud tagasiside

                  Saadud haldusteatise taotlused

                  Saadetud haldusteatise taotlused

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Kokku

         B osa.   Muu üldine statistika

                     Statistilised andmed ettevõtjate kohta:

                  14

                  Selliste ettevõtjate arv, kes on deklareerinud kaupade soetamist ühenduses kalendriaastal

                  15

                  Selliste ettevõtjate arv, kes on deklareerinud kaupade ja/või teenuste müüki ühenduses kalendriaastal

                     Statistilised andmed kontrollimiste ja uurimiste kohta

                  16

                  Mitu korda on kasutatud määruse (EL) nr 904/2010 artiklit 28 (viibimine haldusasutuste ametiruumides ja osalemine teiste liikmesriikide haldusuurimistes)

                  17

                  Liikmesriigi algatatud üheaegsete kontrollide arv (määruse (EL) nr 904/2010 artiklid 29 ja 30)

                  18

                  Nende üheaegsete kontrollide arv, milles liikmesriik on osalenud (määruse (EL) nr 904/2010 artiklid 29 ja 30)

                     Statistilised andmed ilma taotluseta automaatse teabevahetuse kohta (uuesti sõnastatud komisjoni määrus (EL) nr 79/2012)

                  19

                  Mujal kui teie liikmesriigis asutatud maksukohustuslastele eraldatud käibemaksukohustuslase registreerimisnumbrite arv (määruse (EL) nr 79/2012 artikli 3 lõige 1)

                  20

                  Teistele liikmesriikidele uute transpordivahendite kohta edastatud teabe maht (määruse (EL) nr 79/2012 artikli 3 lõige 2)

                     Vabatahtlikult täidetavad lahtrid (vabatekst)

                  21

                  Mis tahes muu (automaatne) teabevahetus, mida ei käsitletud eelnevates lahtrites

                  22

                  Halduskoostööst saadud kasu ja/või selle tulemused

      V LISA

         Kehtetuks tunnistatud määrused

                  Komisjoni määrus (EÜ) nr 1925/2004
                  (ELT 331, 5.11.2004, lk 13)

                  Komisjoni määrus (EÜ) nr 1792/2006
                  (ELT 362, 20.12.2006, lk 1)

                  Komisjoni määrus (EÜ) nr 1174/2009
                  (ELT 314, 1.12.2009, lk 50)

      VI LISA

         Vastavustabel

                  Määrus (EÜ) nr 1925/2004

                  Määrus (EÜ) nr 1174/2009

                  Käesolev määrus

                  Artikkel 1

                  Artikkel 1

                  Artikkel 2

                  —

                  Artikli 3 punktid 1 ja 2

                  Artikli 2 lõiked 1 ja 2

                  Artikli 3 punktid 3, 4 ja 5

                  —

                  Artikli 4 lõiked 1 ja 2

                  Artikli 3 lõiked 1 ja 2

                  Artikli 4 lõiked 3, 4 ja 5

                  —

                  Artikli 5 esimene lõik

                  Artikkel 4

                  Artikli 5 teine lõik

                  —

                  Artikkel 6

                  Artikkel 5

                  Artikkel 7

                  Artikkel 6

                  Artikkel 8

                  —

                  Artikkel 9

                  Artikkel 11

                  Artikkel 10

                  Artikkel 12

                  Artikkel 11

                  Artikkel 14

                  Lisa

                  IV lisa

                  Artikkel 1

                  Artikkel 8

                  Artikkel 2

                  Artikkel 9

                  Artikkel 3

                  Artikkel 10

                  Lisa

                  III lisa


title: Komisjoni rakendusmäärus (EL) 2017/837, 17. mai 2017, millega parandatakse rakendusmääruse (EL) 2015/1998 (millega nähakse ette lennundusjulgestuse ühiste põhistandardite rakendamise üksikasjalikud meetmed) poola- ja rootsikeelset versiooni (EMPs kohaldatav tekst )

text:
               18.5.2017

               ET

               Euroopa Liidu Teataja

               L 125/3

         KOMISJONI RAKENDUSMÄÄRUS (EL) 2017/837,
   17. mai 2017,
   millega parandatakse rakendusmääruse (EL) 2015/1998 (millega nähakse ette lennundusjulgestuse ühiste põhistandardite rakendamise üksikasjalikud meetmed) poola- ja rootsikeelset versiooni
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:

               (1)

               Komisjoni rakendusmääruse (EL) 2015/1998 (2) poolakeelse versiooni lisa punkti 11.4.3 alapunktis a on viga selliste pädevuste loetelus, mis nõuavad korduvkoolitust teatavate ajavahemike järel.

               (2)

               Rakendusmääruse (EL) 2015/1998 rootsikeelse versiooni lisa punktides 8.1.1.2 ja 9.1.1.3 on vead seoses läbivaatuse kordamise nõudega; punktis 8.3.1 seoses tarnimiskohustuse esemega; punkti 9.1.3.5 alapunkti b esimeses lõigus seoses valideerimismeetodi ulatusega; punktis 9.3.1 seoses tarnimiskohustuse esemega ning punkti 11.2.3.1 sissejuhatavas lauses seoses isikutega, kellele kehtib koolituskohustus.

               (3)

               Seepärast tuleks rakendusmääruse (EL) 2015/1998 poola- ja rootsikeelset versiooni vastavalt parandada. Muukeelsetes versioonides ei ole vaja parandusi teha.

               (4)

               Käesoleva määrusega ette nähtud meetmed on kooskõlas tsiviillennundusjulgestuse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1

      (ei puuduta eestikeelset versiooni)

   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2017

            Komisjoni nimel

            president

         Jean-Claude JUNCKER

      (1)  ELT L 97, 9.4.2008, lk 72.

      (2)  Komisjoni 5. novembri 2015. aasta rakendusmäärus (EL) 2015/1998, millega nähakse ette lennundusjulgestuse ühiste põhistandardite rakendamise üksikasjalikud meetmed (ELT L 299, 14.11.2015, lk 1).


title: Nõukogu rakendusmäärus (EL) nr 86/2013, 31. jaanuar 2013 , millega rakendatakse määruse (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, artikli 11 lõiget 4

text:
               1.2.2013

               ET

               Euroopa Liidu Teataja

               L 32/5

         NÕUKOGU RAKENDUSMÄÄRUS (EL) nr 86/2013,
   31. jaanuar 2013,
   millega rakendatakse määruse (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, artikli 11 lõiget 4
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 1. augusti 2011. aasta määrust (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis (1), eriti selle artikli 11 lõiget 4,
   ning arvestades järgmist:

               (1)

               Nõukogu võttis 1. augustil 2011 vastu määruse (EL) nr 753/2011.

               (2)

               ÜRO Julgeolekunõukogu resolutsiooni 1988 (2011) punkti 30 kohaselt loodud ÜRO Julgeolekunõukogu komitee muutis 19. ja 28. detsembril 2012 ning 15. jaanuaril 2013 loetelu isikutest, rühmitustest, ettevõtjatest ja üksustest, kelle suhtes kohaldatakse piiravaid meetmeid.

               (3)

               Määruse (EL) nr 753/2011 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevaga muudetakse määruse (EL) nr 753/2011 I lisa vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. jaanuar 2013

            Nõukogu nimel

            eesistuja

         C. ASHTON

      (1)  ELT L 199, 2.8.2011, lk 1.

      LISA
      I.   Määruse (EL) nr 753/2011 I lisas esitatud loetelusse tehtud kanne allpool nimetatud isiku kohta asendatakse järgmise kandega:

      A.   Talibaniga seotud isikud

         Badruddin Haqqani (teise nimega Atiqullah).

         Aadress: Miram Shah, Pakistan. Sünniaeg: umbes 1975–1979. Sünnikoht: Miramshah, Põhja-Waziristan, Pakistan. Muu teave: a) Haqqani võrgustiku operatiivülem ja Talibani Miram Shah’ šuura liige, b) on aidanud juhtida rünnakuid Afganistani kaguosas asuvate sihtmärkide vastu, c) Jalaluddin Haqqani poeg, Sirajuddin Jallaloudine Haqqani ja Nasiruddin Haqqani vend ning Khalil Ahmed Haqqani vennapoeg; d) teadaolevalt suri 2012. aasta augusti lõpus. ÜRO poolt loetellu kandmise kuupäev:11.5.2011.

         Täiendav teave sanktsioonide komitee poolt loetellu kandmise põhjuste kirjeldavast kokkuvõttest:

      Badruddin Haqqani on Haqqani võrgustiku operatiivülem; kõnealune võrgustik on Talibaniga seotud võitlejate rühmitus, mis baseerub Põhja-Waziristani piirkonnas Föderaalselt Hallatavatel Hõimualadel, Pakistanis. Haqqani võrgustik on olnud Afganistanis mässulise tegevuse eesrinnas ning vastutab paljude oluliste rünnakute eest. Haqqani võrgustiku juhtkond koosneb selle asutaja Jalaluddin Haqqani kolmest vanemast pojast, kes liitusid mulla Mohammed Omari Talibani režiimiga 1990. aastate keskel. Badruddin on Jalaluddini poeg ning Nasiruddin Haqqani ja Sirajuddin Haqqani vend ning Khalil Ahmed Haqqani vennapoeg.
      Badruddin aitab juhtida Talibaniga seotud mässuliste ja välismaa võitlejate rünnakuid Afganistani kaguosas asuvate sihtmärkide vastu. Badruddin on Talibani Miram Shah’ šuura liige, mis kontrollib Haqqani võrgustiku tegevust.
      Badruddinit peetakse üheks kõige tähtsamaks sõjaväeliseks liidriks ja enesetapurünnakute kavandajaks Haqqani võrgustikus, kellele allub ligikaudu 1 000 võitlejat. Haqqani võrgustik vastutab paljude rünnakute eest Afganistani idaosas ja Kabulis. Badruddinit arvatakse olevat otseselt seotud rünnakutega välismaa ja Afganistani relvajõudude ning tsiviilelanike vastu; ta teeb tihedat koostööd muude terroristlike organisatsioonide, näiteks Al-Qaida ja Usbekistani Islamiliikumisega.
      Badruddin korraldab arvatavasti ka Haqqani võrgustiku inimrööve. Ta vastutab paljude afgaanide ja välisriikide kodanike röövimise eest Afganistani ja Pakistani piirialal.
      II.   Määruse (EL) nr 753/2011 I lisas esitatud loetelusse tehtud kanded allpool nimetatud isikute kohta kustutatakse.

      A.   Talibaniga seotud isikud

                  1.

                  Abdul Razaq Ekhtiyar Mohammad.

                  2.

                  Zabihullah Hamidi (teise nimega Taj Mir).

                  3.

                  Abdul Wahab Abdul Ghafar (teise nimega Abdul Wahab).


title: Komisjoni rakendusmäärus (EL) 2017/138, 16. jaanuar 2017, millega registreeritakse kaitstud päritolunimetuste ja kaitstud geograafiliste tähiste registris nimetus [Raclette de Savoie (KGT)]

text:
               27.1.2017

               ET

               Euroopa Liidu Teataja

               L 22/6

         KOMISJONI RAKENDUSMÄÄRUS (EL) 2017/138,
   16. jaanuar 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus [Raclette de Savoie (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Prantsusmaa taotlus registreerida nimetus „Raclette de Savoie“ (2).

               (2)

               23. novembri 2015. aasta kirjas teatasid Prantsuse ametiasutused komisjonile, et kahele ettevõtjale, kes tegutsevad määruse (EL) nr 1151/2012 artikli 15 tingimustele vastaval territooriumil, määrati kõnealuse artikli lõike 4 kohane üleminekuperiood, mis lõpeb 31. detsembril 2017. Riikliku vastuväite esitamise menetluse raames esitasid kõnealused ettevõtjad, kes olid toodet „Raclette de Savoie“ pidevalt ja õiguspäraselt turustanud vähemalt viie aasta jooksul enne taotluse esitamist, vastuväite seoses juustu rasvasisaldusega kuivaines ja halja koresööda minimaalse sisaldusega piimalehmade põhisöödas. Asjaomased ettevõtjad on järgmised: SCA des producteurs de Reblochon de la vallée de Thônes, Route d'Annecy BP 38, 74230 Thones ja GAEC Le Seysselan, Vallod, 74190 Seyssel.

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Raclette de Savoie“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Raclette de Savoie“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „Juust“ kuuluva tootena.
   Artikkel 2
   Artiklist 1 tulenev kaitse ei piira määruse (EL) nr 1151/2012 artikli 15 tingimustele vastavate ettevõtjate suhtes Prantsusmaa poolt kõnealuse artikli lõike 4 alusel 29. oktoobri 2015. aasta otsusega nimetuse „Raclette de Savoie“ spetsifikaadi tunnustamise kohta, mis avaldati Prantsuse Vabariigi ametlikus teatajas 7. novembril 2015, kehtestatud üleminekuperioodi.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. jaanuar 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 261, 19.7.2016, lk 16.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) nr 632/2011, 29. juuni 2011 , millega tehakse 2011. aastaks erand komisjoni määrusest (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine

text:
               30.6.2011

               ET

               Euroopa Liidu Teataja

               L 170/18

         KOMISJONI RAKENDUSMÄÄRUS (EL) nr 632/2011,
   29. juuni 2011,
   millega tehakse 2011. aastaks erand komisjoni määrusest (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 144 koostoimes artikliga 4,
   ning arvestades järgmist:

               (1)

               Komisjoni 30. oktoobri 2008. aasta määrusega (EÜ) nr 1067/2008 (millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand nõukogu määrusest (EÜ) nr 1234/2007) (2) on kehtestatud, et aastane 2 989 240 tonni suurune imporditariifikvoot on jaotatud kolmeks alamkvoodiks: 572 000 tonni Ameerika Ühendriikidest, 38 853 tonni Kanadast ja 2 378 387 tonni muudest kolmandatest riikidest.

               (2)

               Määruse (EÜ) nr 1067/2008 artikli 3 lõikega 3 on ette nähtud, et III alamkvoot, mis hõlmab 2 378 387 tonni muudest kolmandatest riikidest, jaotatakse neljaks kolmekuuliseks alamperioodiks, millest 3. alamperiood 1. juulist kuni 30. septembrini hõlmab 594 597 tonni ja 4. alamperiood 1. oktoobrist kuni 31. detsembrini hõlmab 594 596 tonni.

               (3)

               Selleks et turuseisukorda arvesse võttes soodustada 2011. aastal liidu turu sujuvat varustamist III alamkvoodi alla kuuluva teraviljaga, tuleks moodustada 3. alamperioodist ja 4. alamperioodist üks alamperiood, mis hõlmab 3. ja 4. alamperioodi alla kuuluvat kogust, st 1 189 193 tonni.

               (4)

               Seepärast tuleks 2011. aastaks kehtestada erand määrusest (EÜ) nr 1067/2008.

               (5)

               Selleks et tagada alates 1. juulist 2011 impordilitsentside väljaandmise korra tõhus haldamine, peab käesolev määrus jõustuma järgmisel päeval pärast selle avaldamist Euroopa Liidu Teatajas.

               (6)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 1067/2008 artikli 3 lõike 3 punktist c hõlmab 2011. aastal 3. alamperiood ajavahemikul 1. juulist 2011 kuni 31. detsembrini 2011 kogust 1 189 193 tonni.
   Erandina määruse (EÜ) nr 1067/2008 artikli 3 lõike 3 punktist d loetakse 4. alamperiood 2011. aastal kehtetuks.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse kuni 31. detsembrini 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2011

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 290, 31.10.2008, lk 3.